text: Belə baxıram ki, rəy yazanların çoxu dünyaya öz dar çərçivəsindən baxır və internet saytlarının uydurmalarından eşitdiklərindən bəhrələnərək özlərini aparıb quyunun dibinə atırlar. Boş-boş bu qərbi nə qədər tərifləyəcəksiniz. Nə qədər ki, öz,millətinə, dövlətinə yuxarıdan aşağı baxıb, başqalarını tərifləyəcəksiniz,  elə geri də qalacaqsınız. Bilmədiyinizi ya danışmayın, ya da heç olmasa həqiqəti danışın. Söhbət rəngli televizordan başlandı gəldi SSRİ-ni bizi soymağına çıxdı. Televizordan söhbət düşmüşkən, televiziya yayımı ilk dəfə ll dünya müharibəsindən sonra başlayıb. Bəyənməyib lağ etdiyiniz Azərbaycanda isə 1956-vı ildə canlı tv yayımı fəaliyyətə başlayıb, hansı həmin dövrdə indi təriflədiyiniz avropa ölkələrinin çoxu hələ televizorun adını da eşitməmişdi. İndi deyirsiniz ki, nə bilim haradasa dünyada ilk dəfə rəngli tv yayımına başlanıb,heç aparıcının da bundan xəbəri olmayıb. Bu nağıla yalnız radioelektronika haqqında heç bir məlumatı olmayan xəyalpərəstlər inanar. Az-çox bu sahədə tədəvvürü olanlar bilir ki, o dövrün texnologiyasına görə ağ-qara sistemdən rəngli sistemə keçid etmək üçün bütün qurğular dəyişməli idi. O zamanı müasir rəqəmsal texnologiya ilə müqayisə etməyin, bəli indiki cihazlarda bu iş çox sadədir, bir düymə ilə dəyişir, i zaman isə yox. Sonrası da nə böyük iş olub ki, onlar 1967-də rəngli televiziyaya sevinəndə Azərbaycanda 66-cı ildə bu yayıma keçirmişdi. 70-ci illərin əvvəlində isə artıq bütün respublikada rəngli tv yayımı gedirdi. İndi kimdəsə rəngli televizor olmayıb, bu başqa söhbətdir.   Bir şeyi də unutmayın, bizdə inkişafı 1982-də əvvəl tam dondurdular, sonra isə yıxıntı başlandı. Bəli, indi 1982-dən də pis vəziyyətə düşmüşük, çünki elmi-texniki inkişaf sınmış saat kimi tam dayanıb, hər şeyi alırıq. Heç bilirsinizmi, 1991-vi ildə SSRİ yıxılanda Azərbaycandan qonşu İrana, Türkiyəyə nə daşıyırdılar—ən çox elektrik malları, lampalar, ütülər, elektrik alətləri, hətta dam örtükləri, niyə, çünki bu ölkələrin kəndlərinin 80%-i elektriki 90-cı illərdən sonra tanıyıb, halbuki bizdə ən ucqar kəndlər belə 1961-ci ildən başlayaraq tam elektrikləşdirilmişdi. Niyə etiraf etmirsiniz ki, biz,hələ söydüyünüz sosializmdən qalma yollardan, elektrik, qaz, su xətlərindən istifadə edirik. Yoxsa sizin başqa müsəlman ölkələrindən hansı üstünlüyünüz,olardı ki, indi bu gün özünüzü avropa ilə müqayisə etmək fikrinə düşəydiniz. Bizdən dəfələrlə böyük müsəlman ölkələri var, paytaxt və bir-iki böyük şəhərlərindən başqa kəndlərinin əksərində heç bir şərait yoxdur. Siz,rəngli televizordan, lüks maşından danışırsınız, dünyanın çoxu elektrik üzünə həsrətdir.   SSRİ sizi soyurdu deyirsiniz, ancaq bilirsinizmi ki, o dövrdə bütün rayon mərkəzləri, kəndlərin yarıdan çoxu qazlaşdırılmışdı və heç bir sayğaz qoymadan adaçbaşına ayda 60 qəpik qaz,pulu alınırdı, nə qədər yandırırsan yandır. Halbuki heç Azərbaycanda qaz çıxarılmırdı, aaz,bizə Türkmənistan Xəzərin altı ilə çəkilmiş boru ilə gəlirdi. İndi isə 20 milyard kub metr qaz çıxarılır, hələ heç SSRİ dövründə qazlaşdırılmış, 90-cı illərdə isə kəsilmiş kəndlərin hamısında qazın verilişi bərpa edilməmişdir.  Verilən qaz da yarısı hava, yarısı bilmirəm nə, qiyməti isə ceyran belində. Hə, indi deyin, o zaman soyulurduq, yoxsa indi soyuluruq. Elə tutuquşiu kimi bir söz əzbərləmisiniz, sovetlər bizi soğan kimi soyurdu. Əksinə indi lap kələm kimi axıracan soyuluruq, heç səsimiz də çıxmır.